Tasekla taqbaylit tɛedda-d ɣef snat n taliyin :tallit tamezwarut d tin n timawit i d yellan armi d tagara n lqern wis 19,temmal-d ayen akk yellan d awal seg yimi ɣer umezuɣ akken d yenna Imarezen Moussa : « Tasekla taqbaylit taqburt tesɛa acḥal d asentel yal yiwen iccud ɣer wiyaḍ xarsum ula di timawit acku tasekla-agi akken ma tella tettruḥu deg yimi ɣer umezuɣ d ayagi i tt-yeǧǧan tezger idurar d isafen,usan d iseggasen akken ad tawwed si ljil ɣer wayeḍ1 ».Ihi tasekla-agi d ayen kan i d yeqqimen deg wallaɣ n medden yeggra-d d cfaya i d ttɛawaden yal tikkelt s uḥsu n umsawal n wallas :am tmucuha,isefra,lemɛun yettwasnen di yal taɣerma n ddunit, imi lejuid-nneɣ xedmen ṣṣenf-agi n tsekla deg tudert n yal ass, daɣen ǧǧaneɣ-tt-id d ansay,xedmen akk tazmert-nsen akken ad t- id sawwḍen wa ad tili d asmekti n yimezwura-nneɣ ;sumata tasekla timawit taqbaylit d aḥric gar iḥricen i yellan deg umaḍal teqqen ɣer tudert n umdan yettidir deg-s.